Фестунгсбан

Фестунгсбан (  — ҡәлғә,  — юл) — Зальцбург ҡалаһындағы фуникулёр. Ул ҡаланы Иҫке ҡәлғә тауы менән бәйләй һәм ул Австрияның эшләгән фуникулерҙарының иң боронғоһо булып тора. Уның үҙенсәлекле исеме Фестунг тауы исеменән килеп сыҡҡан.

Фуникулер 1892 йылда асыла. Башта ул һыу балласты ярҙамында эшләй; был механизм ярҙамы менән хәрәкәт 1959 йылдың 18 октябрендә туҡтатыла (ул ваҡыттар хөрмәтенә транспорттың түбәнге майҙансығында фонтан һәм механизмдар экспозицияһы һаҡлана). 1959—1960 йылдарҙа ҡыш дауамында фуникулер электрлаштырыла һәм 1960 йылдың 16 апрелендә электр тартыу көсө менән эшләй башлай. Киләһе модернизациялау 1972—1974 йылдың ҡышында һәм 1991—1992 йылдарҙа үткәрелә.

Хәҙерге фуникулер 1992 йылдың 11 апреленән алып үҙгәрешһеҙ эшләй. Элек ул SETG компанияһы тарафынан хеҙмәтләндерелә (), хәҙер — ҡала транспорты компанияһы Salzburg AG.

Хәҙерге фуникулер пассажирҙарҙы Хоэнзальцбург ҡәлғәһенә килтерә. Уның өлкәндәр өсөн хаҡы € 9,80 торған билеты бер үк ваҡытта ҡәлғә музейына билет булып тора.

 Һыҙығы оҙонлоғо: 198,5 метр
 Колея: 1040 м
 Бейеклек кимәленең айырмаһы: 102 метр
 Максималь ауышлыҡ: 62 % (~ 31 градус)

Линия бер юллы, уртаһында разъезд.

 Двигатель 
 Ҡеүәте: 225 кВт
 Штаттағы тиҙлеге: 4 м/с
 Максималь тиҙлеге: 5 м/с

 Вагондар 
 Һыйҙырышлылығы: 48 кеше
 Оҙонлоғо: 9,3 м
 Киңлеге: 1,9 м
 Ауырлығы (пассажирҙарһыҙ): 5580 кг
 Эшләнеү йылы: 1992

Линияла 2 вагон ҡулланыла.

 Шулай уҡ ҡарағыҙ 
 Райсцуг

 Иҫкәрмәләр 

 Һылтанмалар 
 сайт фуникулёра

Категория:Википедия:Статьи с переопределением значения из Викиданных
Категория:Австрия фуникулёрҙары
Категория:Зальцбург транспорты
Категория:Алфавит буйынса транспорт системалары